漢高皇濯足氣英布・尾聲
嗔忿忿將一匹跨下徵革勾緊纏住，殺的那楚項羽促律律向北忙逋。(打旋風科，雲)俺英元帥呵，(唱)兀的不生扌蚩損明晃晃這柄簸箕般金蘸斧。(張良雲)俺這壁勝了也，那壁敗了也。探子，賞你三壇酒，一肩羊，十日不打差。(探子叩頭謝科下)(樊噲雲)不知項王敗走那裡去，俺每領些軍馬趕上，殺他一陣，也好分他的功，不要獨獨等這黥面之夫佔盡了。(隨何雲)項王既敗，帝業成矣，臣等請為大王舉千秋之觴。(漢王雲)今日之勝，皆賴軍師妙算，隨使者遊說之功，諸將翊贊之力，只等英元帥奏凱回來，孤家當裂土而封，大者王，小者侯，不敢吝也。(正末引卒子跚馬上，唱)。